NORAKSTS

|  |  |
| --- | --- |
| 27.02.2025. | Nr.3/7 |

**ZEMES VIENĪBAS AR kadastra APZĪMĒJUMU 0900 015 0419**

**PROHOROVA IELĀ 13, JELGAVĀ, PIRKŠANA**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valstspilsētas pašvaldībā (turpmāk – Pašvaldība) saņemts nekustamā īpašuma Prohorova ielā 13, Jelgavā, īpašnieka SIA “ASNS Ingredient” (reģ .Nr. 43603092163, juridiskā adrese Lietuvas iela 16A, Eleja, Elejas pagasts, Jelgavas novads, LV-3023) iesniegums ar piedāvājumu Pašvaldībai iegādāties īpašumā zemes vienību ar kadastra apzīmējumu 0900 015 0419 Prohorova ielā 13, Jelgavā par 866 *euro*.

Minētā zemes vienība 2077 m2 platībā ar kadastra apzīmējumu 0900 015 0419 ietilpst nekustamā īpašuma ar kadastra Nr. 0900 015 0235 Prohorova ielā 13, Jelgavā, sastāvā, kas reģistrēts Zemgales rajona tiesas Jelgavas pilsētas zemesgrāmatas nodalījumā Nr. 100000510992 uz SIA “ASNS Ingredient” vārda.

Pašvaldība plāno īstenot projektu “Uzņēmējdarbības attīstībai nepieciešamās inženiertehniskās infrastruktūras izveide Cepļu ielas apkaimē, Jelgavā”, kura rezultātā zemes vienībā ar kadastra apzīmējumu 0900 015 0419 tiks izbūvēta iela ar gājēju ietvi starp Prohorova ielu un Cepļu ielu, iekļaujot lietus ūdens kanalizācijas tīklu, ūdensapgādes un kanalizācijas tīklu un elektroapgādes ārējo tīklu (apgaismojuma) izbūvi.

Zemes vienība ar kadastra apzīmējumiem 0900 015 0419 Pašvaldībai nepieciešama, lai pildītu Pašvaldību likuma 4. panta pirmās daļas 3. punktā noteiktās pašvaldības autonomās funkcijas – gādāt par pašvaldības īpašumā esošo ceļu būvniecību, uzturēšanu un pārvaldību, realizēšanai.

Pamatojoties uz minēto, Pašvaldību likuma 4. panta pirmās daļas 3. punktu, 10. panta pirmās daļas 16. punktu, 73. panta ceturto daļu un SIA “ASNS Ingredient” 2025. gada 3. februāra iesniegumu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Pirkt zemes vienību ar kadastra apzīmējumu 0900 015 0419 (platība 2077 m2), kas ietilpst nekustamā īpašuma ar Nr. 0900 015 0235 Prohorova ielā 13, Jelgavā, sastāvā par cenu 866 *euro* (astoņi simti sešdesmit seši *euro* 00 centi),
2. Pilnvarot Jelgavas valstspilsētas pašvaldības iestādes “Centrālā pārvalde” Pašvaldības īpašumu departamenta vadītāju slēgt līgumu par lēmuma 1. punktā norādītās zemes vienības pirkšanu, paredzot līgumā SIA “ASNS Ingredient” atapakaļpirkuma tiesības gadījumā, ja projekts “Uzņēmējdarbības attīstībai nepieciešamās inženiertehniskās infrastruktūras izveide Cepļu ielas apkaimē, Jelgavā” netiek īstenots, un veikt darbības, kas saistītas ar tās ierakstīšanu zemesgrāmatā uz Jelgavas valstspilsētas pašvaldības vārda.
3. No pamatbudžeta izdevumu programmas “Zemes reformas darbība, zemes īpašuma un lietošanas tiesību pārveidošana” (klasifikācijas kods 04.901) esošajiem līdzekļiem, saskaņā ar pirkuma līguma nosacījumiem, pārskaitīt SIA “ASNS Ingredient” pirkuma maksu 866 *euro* (astoņi simti sešdesmit seši *euro* 00 centi).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 27. februārī